**HMS Cavalier** (viirinumero R73) oli Britannian kuninkaallisen laivaston Ca-luokan hävittäjä.

Valmistus
---------

*Pääartikkeli: Ca-luokka*
Alus tilattiin John Brown and Companyltä Clydebankistä nimellä *HMS Pique*. Tilaus peruutettiin ja siirrettiin marraskuussa 1942 J. Samuel White and Companylle Cowesiin, missä köli laskettiin 28. helmikuuta 1943. Vesillelasku viivästyi aluksen kärsittyä vaurioita telakalle kohdistuneessa ilmahyökkäyksessä. Alus laskettiin lopulta vesille 7. huhtikuuta 1944 ja valmistui 22. marraskuuta.

Palvelus
--------

Alus lähti 2. tammikuuta 1945 Portsmouthista Scapa Flowhun miehistönkoulutukseen, kunnes se liittyi 11. helmikuuta Kotilaivaston 6. hävittäjälaivueeseen. Alus osallistui välittömästi iskuun saksalaisten rannikkoliikennettä vastaan, suojasi miinanraivausta operaatio Shredissä ja suojasi operaatio Groundsheetissä lentotukialusosastoa. Alus lähetettiin 23. helmikuuta kahden muun hävittäjän kanssa täydennyksenä saattueeseen RA64, jonka mukana ne olivat 23. helmikuuta - 1. maaliskuuta.

Euroopan sotatoimien päätyttyä laivue siirrettiin Brittiläiseen Tyynenmeren laivastoon. Alus siirrettiin 20. kesäkuuta huollettavaksi Rosythiin, mistä se vapautui 26. elokuuta. Alus lähti Kaukoitään ja saapui 2. lokakuuta Trincomaleehen. Sotatoimien Japania vastaan päätyttyä 6. laivue korvasi 11. hävittäjälaivueen Itä-Intian laivastossa. Lokakuussa 1945 helmikuuhun 1946 alus osallistui sotatoimiin Indonesian kansallismielisiä vastaan Alankomaiden Itä-Intiassa kuten Intian 5. divisioonan maihinnousuun Surabayaan 1. marraskuuta 1945.

Alus kuului Force 64:een, jonka mukana se lähti 22. helmikuuta 1946 Bombayhin torjumaan Intian laivaston kapinaa. Operaatiosta vapauduttuaan alus vieraili lukuisissa Intian satamissa, kunnes se lähti Singaporeen. Alus lähti 20. toukokuuta Singaporesta Britteinsaarille ja saapui 16. kesäkuuta Portsmouthiin, missä se siirrettiin 6. syyskuuta reserviin.

Aluksen hallinta siirrettiin 10. toukokuuta 1955 Captain Superintendent Contract Ships:lle Newcastleen. Se siirrettiin Portsmouthissa huollettavaksi ja Southamptoniin Thornycroftille modernisoitavaksi, missä se oli seuraavat kaksi vuotta.

Alus palautettiin 15. kesäkuuta 1957 palvelukseen 8. hävittäjälaivueeseen Kaukoitään korvaamaan *HMS Comus*. Miehistökoulutus pidettiin Portlandissa ja Maltalla ennen aluksen lähtöä uuteen asemapaikkaansa. Alus osallistui maalis-huhtikuussa 1958 ydinasetesteihin Joulusaarilla eli operaatio Grappleen. Huhtikuusta kesäkuuhun 1959 se oli Singaporessa telakalla.

Alus oli heinäkuusta 29. elokuuta 1959 Ganin vartioaluksena, kun alueen siviiliväestö mellakoi. Maaliskuussa ja elokuussa 1960 alus vieraili Australiassa, minkä jälkeen se oli Singaporessa telakalla marraskuusta 1960 helmikuuhun 1961. Alus osallistui SEATOn Pony Express harjoitukseen huhtikuussa 1961 ja Jet 62 harjoitukseen helmi-maaliskuussa 1963.

Bruneissa, Sarawakissa ja Pohjois-Borneolla alkoi 8. joulukuuta 1962 aseellinen kapina. Seuraavana päivänä alukselle nousi Queen's Own Higlanders rykmentin sotilaita, ajoneuvoja ja varusteita, minkä jälkeen se lähti Labuaniin. Aluksen saavuttua Bruneihin se sijoitettiin viestialukseksi, kunnes risteilijä *HMS Tiger* saapui alueelle. Alus lähti Panaman kautta Britteinsaarille. Se partioi Bahaman rannikolla ja saapui lopulta Portmouthiin 26. toukokuuta 1963. Heinäkuussa alus siirrettiin Chathamissa reserviin. Hinattaessa alusta Gibraltarille se vaurioitui pahoin kolaroidessaan 21. toukokuuta 1964 tankkeri *Burganin* kanssa, minkä vuoksi alus hinattiin Portsmouthiin tilapäiskorjauksiin. Alukselle asennettiin Devonportissa uusi keula.

Elokuusta 1964 huhtikuuhun 1966 alus oli huollettavana Gibraltarilla, mistä se lähti 22. syyskuuta Portsmouthiin ja saapui 26. syyskuuta. Alus oli marraskuusta 1966 toukokuuhun 1967 Kotilaivastossa, mistä se siirrettiin Kaukoitään. Alus matkasi Hyväntoivonniemen reittiä, koska Suezin kanava oli suljettu heinäkuussa 1967. Alus oli Beirapartioissa heinäkuussa ja uudelleen 20. elokuuta - 10. syyskuuta. Alus osallistui lentotukialus *HMS Eaglen* kanssa Ganin edustalla pidettyyn harjoitukseen, minkä jälkeen se viimein saapui uuteen asemapaikkaansa Singaporeen 6. lokakuuta liittyen 1. hävittäjälaivueeseen. Se siirrettiin myöhemmin 2. hävittäjälaivueeseen.

Alus avusti 29. tammikuuta 1968 kreikkalaista *Thebeania*, jolta oli pyydetty lääkintäapua. Hävittäjä toimitti sairaan Ganiin jatkotutkimuksiin. Alus oli 12.-30. huhtikuuta Beirapartioissa, minkä jälkeen se vieraili Australiassa. Alus kiersi Hyväntoivonniemen ja liittyi 30. toukokuuta Devonportissa läntiseen laivastoon.

Alus osallistui harjoituksiin Pohjois-Atlantilla ja Välimerellä. Alus palasi 6. maaliskuuta 1970 kotivesille ja Välimerelle, missä se oli vuodet 1970-1971.

Aluksen siirto 22. joulukuuta 1971 poistolistalle hyväksyttiin. Se palasi Chathamiin palveluksesta poistettavaksi 5. heinäkuuta 1972. Alus myytiin 4. lokakuuta 1977 entisöitäväksi Cavalier Trustille, jolle se luovutettiin 21. lokakuuta. Alus hinattiin Southamptoniin, mistä se vietiin edelleen Liverpooliin ja Chathamiin. Alus on museona Chathamissa.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **HMS Cavalier**.
* Colledge, J. J. & Warlow, Ben: *Ships of the Royal Navy - The Complete Record of all Fighting Ships of the Royal Navy from the 15th Century to the Present*. Newbury, UK: Casemate, 2010. ISBN 978-1-935149-07-1. (englanniksi)
* English, John: *Obdurate to Daring - British Fleet Destroyers 1941-45*. Windsor, Englanti: World Ship Society, 2008. ISBN 978-0-9560769-0-8. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Marriott, Leo: *Royal Navy Frigates 1945–1983*. Lontoo, Englanti: Ian Allan Ltd, 1983. ISBN 0-7110-1322-5. (englanniksi)

### Viitteet

1. ↑  Naval-history.net - HMS Cavalier
2. 1 2 3 4 5 6 7 8 9 10 11  English 2008 s. 122-124

*Ca*-luokan hävittäjät

|  |
| --- |
| *HMS Caesar* - *HMS Cambrian* - *HMS Caprice* - *HMS Carron* - *HMS Carysfort* - *HMS Cassandra* - *HMS Cavalier* - *HMS Cavendish* |
| Edeltäjä: *Z*-luokka – Seuraaja: *Ch*-, *Co*- ja *Cr*-luokat |